Luz (peix)

No entivocar-se con o lucio, peix d'a orden Esociformes.

O luz Rafael Barceló Caballud Vocabulario caspolino, Institución Fernando el Católico, 2011, ISSN 0590-1626, p.177.Con a variant palatalizada lluz ye o nombre común de cuantos peixes de mar, de l'orden d'a clase Actinopterygii.

 Descripción 
Mesura de 80 a 130 cm de longaria, y tien o cuerpo alargau y comprimiu lateralment. Ye de color marrón u negra en a parte superior, grisa en os costaus y plateyada en a rechión ventral. Vive en a Mediterrania, l'Atlantico y o Pacifico Sud. Istos peixes fan dos menas de migracions: una toz os días, puyando d'entre nueit a las napas superiors d'a mar t'alimentar-se-ie, y baixando d'entre día. A segunda ye de tipo estacional, seguntes o ciclo reproductivo de cada especie.

 Especies 
Familia Merluccidae:
 Luz archentino (Merluccius hubbsi)
 Luz austral (Merluccius australis)
 Luz blanco (Merluccius albidus)
 Luz europeu (Merluccius merluccius)
 Luz platiau (Merluccius bilinearis)

Familia Macruronidae
 Luz de coda (Macruronus magellanicus)

Familia Nototheniidae
 Luz negro (Dissostichus eleginoides)

 Pesca 
Todas as variedaz son explotadas como recurso pesquero d'os países an que se troban, ta o consume interno como ta la exportación ta a resta d'o mundo. A especie mas aprofeitada ye o luz común, por estar muit común y muit conoixiu d'os consumidors. Se gosa procesar mas que mas como filet, u sacadas as visceras y a cabeza, entre atras trazas. O luz de coda ye un recurso menos explotau por estar menos conoixiu. Se fa servir ta fer filez y surimi.  As artes de pesca emplegadas ta capturar-los son rez d'arrocegamiento de fondo y semipelachicas, y tamién con hanzuelo y palangre.

Notas

Referencias

Categoría:Peixes marins
Categoría:Zoonimia